الرئيسية الحياة الحياة اليومية اللي بنتعلمه واللي بنعيشه
#000000
اللي بنتعلمه واللي بنعيشه
#000001
عام ١٩٨٢، نشر الفيلسوف الاسترالى فرانك چاكسون Frank Jackson ورقة بحثية عن الوعي الانساني، كاتب فيها تجربة تخيلية تستحق التفكير شوية.
#000004
چاكسون بيقول نعم، مارى اختبرت شئ جديد. في حتة اتلمست جواها اول لما شافت اللون الأحمر خليتها تكوّن خبرة معرفية جديدة، لم تكن موجودة قبل كدة قبل رؤيتها ليه، رغم كل العلم والمعرفة اللى عندها عن اللون الأحمر.
#000008
بين اللى نعرفه عن الله، وبين اللى بنشوفه منه بشكل حياتي ملموس.
#000010
الحتة اللى احنا فيها، والحتة اللى بنسعى نكون فيها .
#000011
دخول الله فى الحياة بيغير بحق وحقيقي. بالضبط زى الناس اللى بنقرأ عنهم فى الكتاب المقدس.
#000013
وجود الله في اي منطقة في حياتك دايماً ولازم يعمل نقطة فرق فاصلة بين قبل وجود الله، وبعد دخول الله. نقطة هيكون عندها إضافة لشئ جديد جواك. إختبار مختلف عن، او أعمق مِن اللى كنت فيه.
#000014
أعرف منين الله دخل منطقة معينة ولا لأ فى حياتي ؟ ابحث عن النقطة دى في حياتك. النقطة دى ممكن تكون لحظة فاصلة، أو فترة معينة في الحياة، أو موقف معين سببّ تغيير حتي لو بسيط، أو مش متشاف، أو حتى مش مستمر.
#000015
مش لازم تكون مستبيح في الخطية، أو بتعمل أفعال شريرة، أو غير أخلاقية.
#000016
وبرضوا مش لازم تكون ملحد، في متدينين كتير بالاسم بس، ميعرفوش مين ربنا.
#000017
مش لازم موضوع افتقادك يكون كليشيه cliche. أو خبرة فوق طبيعية غامرة، تنقلك من مكانك.
#000018
بولس الرسول كانت حياته حلوة جداً قبل المسيح. كان متعلّم أفضل تعليم، كان فيلسوف. مضطهد نموذجي فى عمله، ذا مكانة مرموقة في العالم كله بسبب جنسيته وشغله، وكان خادم لله -على الأقل من وجهة نظره- بالطريقة اللى شايفها هى الصح.
#000019
لم تكن حياته مختلفة كتير عن اللى نتمنى نعيشه. تعليم، صحة، مكانة اجتماعية وسياسية واقتصادية، فرصة عمل رائعة، خدمة للرب قوية مرموقة.
#000020
حياته بالنسبة ليه -وبالنسبة لبشر عصره- مش كليشيه الشخص اللى محتاج افتقاد إلهي. زى كتير دلوقتى عايشين حياة حلوة، وفاكرين انهم يعرفوا الله، أو يعرفوا ما يكفي عن الله، ومش محتاجين اى إضافة جديدة عن اللى عندهم، لأن ببساطة مفيش ما هو أكثر حقيقية، واختبارية، وانسانية، اكتر مِن اللى هما عايشين فيه.
#000021
المسيح لما بيدخل الحياة مش بيضيف إلا نفسه هو عليها، وكذلك المسيحية -بانفرادها، وتفرّدها، وحصريتها عن أي معتنق أو منظومة عقائدية اخرى- لا تقدم اي شئ زيادة، إلا شخص المسيح نفسه. الله الأنسان، المصلوب القائم مِن بين الأموات.
#000022
تأمل في طفل بيسمع لأول مرة في حياته.
#000024
جرّب أكلة جديدة، أسمع نوع موسيقى مختلف، أقرأ كتاب جديد، اتعرف على شخص جديد، وزور أماكن جديدة
#000026
كل حاجة جديدة بتفتح عينينا، بتضيف خبرة جديدة لينا، بتفضل معانا طول العمر.
#000027
الموضوع كله بيبتدى مع نفسك بقعدة صراحة تشوف فيها انت عايز ايه؟ أبيض وأسود ولا ألوان؟
#000028
المسيح، انجيل يوحنا ١٠:١٠
#000029
ماتصدقش الصوت القائل ان هو ده شكل الحياة الوحيد، أو الأفضل. أنا عارف ان الصوت ده ممكن يكون قوى ويبان حقيقى لأقصى حد، بس هو فعلا مش حقيقي.. انت بس مش قادر تسمع غيره.
#000030
أوعى تستسلم لقالب حطيت نفسك فيه، أو اتحطيت فيه غصب عنك. ممكن تخرج، ماتخافش في حياة برة القالب، الحياة بتبتدي برة القالب.
#000031
أوعى تفقد الأمل قدام أي انتهاء، أو ظلام، أو موت. فى دعوة حياة جديدة ممكن تبتدي من قلب كل ده.
#000032
أوعى تسكّت أو تكتم الحتة اللى جواك اللى بتصرخ طالبة الأبدية.. اللى طالبة شئ جديد ومختلف...
#000033
لأن الحياة الأبدية ممكن تبتدي من الآن.
#000035
تعليقان على “ اللي بنتعلمه واللي بنعيشه ”
#000036
أعجبتني الفكرة للغاية ولكن اسمح لي بسؤال: هل هذه دعوة لجميع الناس؟ أم أنك في قرارة نفسك وايمانك تدرك بأن المسيحية هى كامل بالتتة الألوان؟ وانك شايف غيرك في أوضة كلها اسود في أبيض؟ هل دعوة الخروج والتعرف على باقي الطيف اللوني للجميع؟
أهلًا بيك أخي حاتم
رجاء مراسلتنا على صندوق الرسائل
#000037
أعجبتني الفكرة للغاية ولكن اسمح لي بسؤال: هل هذه دعوة لجميع الناس؟ أم أنك في قرارة نفسك وايمانك تدرك بأن المسيحية هى كامل بالتتة الألوان؟ وانك شايف غيرك في أوضة كلها اسود في أبيض؟ هل دعوة الخروج والتعرف على باقي الطيف اللوني للجميع؟
#000038
الحياة في المسيح
#000050
تأسست خدمة الحياة في المسيح عام 2012، وهي موجهة للعرب المسيحيين المنتشرين في الدول العربية وحول العالم. هدفنا دعم قصص حياة المؤمنين المسيحيين في كل جوانب الحياة، سواء كان ذلك في عائلاتهم أو كنائسهم أو حياتهم اليومية.
#000051